ÚRAD VLÁDY SLOVENSKEJ REPUBLIKY
             sekcia vládnej legislatívnej    

                                                                                                  Na rokovanie vlády SR
                                                                                                  Dňa 22. februára 2006
                                                                                                  K materiálu č. 3506/2006
                                                                                                  K bodu č. 26

S T A N O V I S K O

k návrhu zákona, ktorým sa mení a dopĺňa zákon Národnej rady Slovenskej republiky č. 63/ 1993 Z. z. o štátnych symboloch Slovenskej republiky a ich používaní v znení neskorších predpisov 

I

     Návrh zákona, ktorým sa mení a dopĺňa zákon Národnej rady Slovenskej republiky č. 63/ 1993 Z. z. o štátnych symboloch Slovenskej republiky a ich používaní v znení neskorších predpisov predkladá na rokovanie vlády Slovenskej republiky minister vnútra Slovenskej republiky Martin Pado.

II

     Cieľom návrhu zákona je určenie vlády Slovenskej republiky ako príslušného štátneho orgánu Slovenskej republiky, ktorý bude vyhlasovať štátny smútok a určenie prípadov, v ktorých tak bude robiť povinne ako i tých, v ktorých tak urobiť môže. Podnetom na vypracovanie návrhu zákona sa stali otázky súvisiace s udalosťami, ktoré v minulom roku a v tomto roku vyvolali veľké citové pohnutie celej spoločnosti. Tieto udalosti navodili požiadavku právne upraviť príslušnosť na vyhlasovanie štátneho smútku Slovenskej republiky.

III

     Legislatívna rada vlády Slovenskej republiky prerokovala návrh zákona dňa 20.januára 2006 a odporučila ho po zapracovaní jej pripomienok predložiť vláde Slovenskej republiky.

IV

          Sekcia vládnej legislatívy Úradu vlády Slovenskej republiky konštatuje, že v novom znení návrhu zákona, ktorým sa mení a dopĺňa zákon Národnej rady Slovenskej republiky č. 63/ 1993 Z. z. o štátnych symboloch Slovenskej republiky a ich používaní v znení neskorších predpisov boli pripomienky Legislatívnej rady vlády SR ( 4 pripomienky)  zapracované. 
     Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh zákona, ktorým sa mení a dopĺňa zákon Národnej rady Slovenskej republiky č. 63/ 1993 Z. z. o štátnych symboloch Slovenskej republiky a ich používaní v znení neskorších predpisov schváliť avšak ešte s touto pripomienkou: 

K Čl. I
K bodu 1

V § 9a ods. 1 a 2 je potrebné za slovo „Vláda“ vložiť slová „Slovenskej republiky“.

V Bratislave: 20. februára 2006
Vypracovala: A. Petruňáková

                                                                                   Štefan G r m a n 
                                                                                                 generálny riaditeľ
                                                                             sekcie vládnej legislatívy